**New Year's Eve** on vuonna 2011 ensi-iltansa saanut yhdysvaltalainen romanttinen komedia, jonka ohjasi Garry Marshall. Elokuva seuraa eri ihmisiä ja heidän elämäntarinoitaan uudenvuodenaattona. Elokuvan pääosissa nähdään monia tunnettuja näyttelijöitä.

Juoni
-----

Uudenvuodenaattona Times Squaren varapuheenjohtaja Alliance Claire Morgan (Hilary Swank) järjestelee myöhemmin pudotettavaa Times Squaren palloa ystävänsä Brendanin (Ludacris) kanssa. Samaan aikaan Ahern Records-levy-yhtiön sihteeri Ingrid Withers (Michelle Pfeiffer) lopettaa työnsä jäätyään melkein auton alle. Hän tarjoaa lähetti Paul Doylelle (Zac Efron) lippuja Ahern Recordsin tanssiaisiin, jos Paul auttaa häntä täyttämään uudenvuodenlupauksensa ennen keskiyötä.

Paulin sisko Kim Doyle (Sarah Jessica Parker) on ongelmissa teini-ikäisen tyttärensä Haileyn (Abigail Breslin) kanssa, joka haluaa viettää uudenvuodenaattonsa ystäviensä ja ihastuksensa Seth Andersonin (Jake T. Austin) kanssa Times Squarella. Paulin ystävä, sarjakuvapiirtäjä Randy (Ashton Kutcher), vihaa uudenvuodenaattoa erottuaan tyttöystävästään. Hän juuttuu hissiin Elisen (Lea Michele) kanssa, joka on Jensenin (Jon Bon Jovi) taustalaulaja pian alkavassa esityksessä Times Squarella. Jensen valmistelee esitystä myös Ahern Recordsin tanssiaisiin, missä hän herättää uudelleen tunteensa ex-tyttöystäväänsä Lauraan (Katherine Heigl).

Läheisessä sairaalassa Stan Harris (Robert De Niro) taistelee pitkälle edennyttä syöpäänsä vastaan ja kieltäytyy kemoterapiasta toivoen näkevänsä Times Squaren pallon pudotuksen viimeisen kerran. Sairaanhoitajat Aimee (Halle Berry) ja Mindy (Alyssa Milano) pitävät Stanille seuraa, kun hänen lääkärinsä (Cary Elwes) paljastaa, ettei hänellä ole paljoa elinaikaa jäljellä. Samassa sairaalassa Griffin (Seth Meyers) ja Tess Byrne (Jessica Biel) ovat saamassa ensimmäistä lastaan ja kilpailevat James (Til Schweiger) ja Grace Schwabin (Sarah Paulson) kanssa rahapalkinnosta, joka annetaan ensimmäiselle uutenavuotena syntyneelle lapselle. Muualla Ahern Recordsin liikemies Sam Ahern Jr. (Josh Duhamel) yrittää päästä Ahern Recordsin tanssiaisiin, missä hänen täytyy pitää tärkeä puhe, kun hänen autoonsa tulee toimintahäiriö New Yorkin ulkopuolella. Sam pohtii myös, pitäisikö hänen tavata salaperäinen nainen, jonka hän tapasi edellisenä uudenvuodenaattona.

Alkuillasta Claire yrittää nostaa Times Squaren valopalloa ylös, mutta se jumittuu puolimatkaan. Claire soittaa paikalle sähköasentaja Kominskyn (Héctor Elizondo), jonka yhtiö oli erottanut pari viikkoa ennen. Kominsky korjaa pallon ennen keskiyötä, ja vastapalveluksena Claire jättää hänet operaation johtoon ja kiirehtii nähdäkseen pallon pudotuksen isänsä Stanin kanssa. Samaan aikaan sairaanhoitaja Aimeella on videokeskustelu aviomiehensä (Common) kanssa, joka palvelee sotilaana Afganistanissa. Stan menehtyy juuri pallon pudottua, Clairen pidellessä häntä kädestä.

Paul auttaa Ingridia suorittamaan kaikki asiat listaltaan, ja Ingrid antaa tanssiaisliput hänelle. Samaan aikaan Randy ja Elise ystävystyvät, ja kun he ovat aikeissa suudella, isännöitsijä (James Belushi) saa hissin korjattua, ja Elise kiirehtii Jensenin esitykseen. Randy huomaa Elisen unohtaneen kuminauhansa, ja kiirehtii antamaan sen hänelle. Times Squarella Jensen lähtee kesken esityksensä palatakseen Ahern Recordsin tanssiaisiin, jotta voisi pyytää menneisyyttään anteeksi Lauralta. Laura antaa hänelle anteeksi, ja he lähtevät pois Lauran avustajan Avan (Sofia Vergara) suostumuksella. Kun Jensen on poissa, Eliseä pyydetään esiintymään hänen tilalla. Elise suutelee Randya ennen esitystään, ja he aloittavat romanttisen suhteen.

Sairaalassa Griffin ja Tess saavat lapsensa ensimmäisenä, mutta päättävät antaa palkinnon Jamesille ja Gracelle saatuaan selville, että heillä on jo kaksi muuta lasta elätettävänä. Samaan aikaan Hailey karkaa kotoaan Times Squarelle, missä hän näkee Sethin suutelevan toista tyttöä. Surun murtamana Hailey tapaa äitinsä, joka lohduttaa häntä. Seth löytää heidät ja pyytää anteeksi, väittäen että tyttö suuteli häntä väkisin. Hailey antaa anteeksi ja suutelee häntä. Kim antaa hänen mennä jatkoille ja menee sitten ravintolaan tavatakseen Samin. Sam on onnistunut pitämään puheensa ja kiirehtii tekemään samoin, tavaten lopulta viime uudenvuodenaattona tapaamansa salaperäisen naisen, Kimin.

Näyttelijät
-----------

|  |  |  |
| --- | --- | --- |
|  Michelle Pfeiffer  | … |  Ingrid
  |
|  Zac Efron  | … |  Paul
  |
|  Robert De Niro  | … |  Stan Harris
  |
|  Halle Berry  | … |  Sairaanhoitaja Aimee
  |
|  Jessica Biel  | … |  Tess Byrne
  |
|  Seth Meyers  | … |  Griffin Byrne
  |
|  Sarah Paulson  | … |  Grace Schwab
  |
|  Til Schweiger  | … |  James Schawb
  |
|  Katherine Heigl  | … |  Laura
  |
|  Jon Bon Jovi  | … |  Jensen
  |
|  Sofia Vergara  | … |  Ava
  |
|  Ashton Kutcher  | … |  Randy
  |
|  Lea Michele  | … |  Elise
  |
|  Sarah Jessica Parker  | … |  Kim 
  |
|  Abigail Breslin  | … |  Hailey
  |
|  Josh Duhamel  | … |  Sam
  |
|  Hilary Swank  | … |  Claire Morgan
  |
|  Hector Elizondo  | … |  Kominsky
  |

Musiikki
--------

Elokuvan ääniraita julkaistiin 6. joulukuuta 2011.

|  |
| --- |
| Nro | Nimi | Esittäjä | Kesto |  |
| 1. | "This Is the New Year" | Ian Axel |  |
| 2. | "Can't Turn You Loose" | Jon Bon Jovi ja Lea Michele |  |
| 3. | "2012 (It Ain't the End)" | Jay Sean ja Nicki Minaj |  |
| 4. | "New Year" | Kate York |  |
| 5. | "Life Is a Bomb" | Sophie B. Hawkins |  |
| 6. | "Have a Little Faith In Me" | Jon Bon Jovi |  |
| 7. | "Light Up the Sky" | Duncan |  |
| 8. | "Better Days" | Goo Goo Dolls |  |
| 9. | "Auld Lang Syne" | Lea Michele |  |
| 10. | "Raise Your Glass" | P!nk |  |
| 11. | "Best Day of Your Life" | Katie Herzig |  |
| 12. | "Whattaya Say" | Jacob Saylor |  |
| 13. | "Bringing In a Brand New Year" | Charles Brown |  |

Lähteet
-------

1. 1 2 3  New Year's Eve *Finnkino*.  Arkistoitu 8.4.2015. Viitattu 3.4.2015.
2. 1 2 3 4 5 6  New Year's Eve Credits *IMDB*. Viitattu 3.4.2015.
3. ↑  New Year's Eve Company Credits *IMDb*. Viitattu 3.4.2015.
4. ↑  New Year's Eve Budget *IMDB*. Viitattu 3.4.2015.
5. ↑  New Year's Eve Soundtrack *iTunes*. Viitattu 3.4.2015.



Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:New Year's Eve (film)